open-index/open-wikipedia-markdown huggingface dataset:
เขตพาความร้อน

[thumb|right|300px|ภาพวาดแสดงโครงสร้างของดวงอาทิตย์ :<br /> 1. แกนกลาง <br /> 2. [เขตแผ่รังสี 3. เขตพาความร้อน 4. โฟโตสเฟียร์ 5. โครโมสเฟียร์ 6. โคโรนา 7. จุดมืดดวงอาทิตย์ 8. Granules 9. Prominence]]

**เขตพาความร้อน** () ของดาวฤกษ์ คือขอบเขตช่วงหนึ่งของรัศมีที่ซึ่งพลังงานเคลื่อนที่ออกมาโดยการพาความร้อน ขณะที่ในเขตแผ่รังสีนั้นพลังงานเคลื่อนที่ออกมาด้วยการแผ่รังสี การพาความร้อนของดาวฤกษ์ประกอบด้วยการเคลื่อนไหวของมวลพลาสมาภายในดาว ซึ่งตามปกติจะทำให้เกิดกระแสการพาความร้อนหมุนวน โดยกระแสพลาสมาร้อนหมุนออกมาและกระแสพลาสมาเย็นหมุนกลับไป ในดาวฤกษ์หนึ่ง ๆ การพาความร้อนเกิดขึ้นเมื่อความแตกต่างของอุณหภูมิมีสูงมาก (เช่น มีการเปลี่ยนแปลงอุณหภูมิอย่างรวดเร็วที่ระยะห่างจากจุดศูนย์กลางของดาว) ดาวฤกษ์ทุกดวงจะร้อนที่สุดที่แกนกลาง และเย็นที่สุดที่ชั้นโฟโตสเฟียร์ 

ดาวฤกษ์ที่มีมวลมากกว่า 1.1 เท่าของดวงอาทิตย์ การเกิดปฏิกิริยานิวเคลียร์ฟิวชันที่แปลงไฮโดรเจนไปเป็นฮีเลียมจะเกิดขึ้นจากวงจรปฏิกิริยาคาร์บอน-ไนโตรเจน-ออกซิเจน มิได้เกิดจากห่วงโซ่ปฏิกิริยาโปรตอน-โปรตอน เพราะในวงจรปฏิกิริยาคาร์บอน-ไนโตรเจน-ออกซิเจนนั้น อุณหภูมิเป็นเรื่องอ่อนไหวมาก ที่แกนกลางดาวนั้นร้อนจัดแต่อุณหภูมิก็ลดลงอย่างรวดเร็วมาก ดังนั้นจึงเกิดย่านการพาความร้อนขึ้นซึ่งผสมเชื้อเพลิงไฮโดรเจนกับฮีเลียมที่เป็นผลผลิตอย่างสม่ำเสมอ 

ดาวฤกษ์ในแถบลำดับหลักที่มีมวลต่ำ เช่น ดาวแคระแดง รวมไปถึงดาวฤกษ์หลังแถบลำดับหลัก เช่น ดาวยักษ์แดง มีแต่ย่านการพาความร้อนตลอดทั้งดวง ไม่มีย่านการแผ่รังสี

## อ้างอิง

### รายการอ้างอิงทั่วไป
*
*

## แหล่งข้อมูลอื่น
* ภาพเคลื่อนไหวอธิบายถึงย่านการพาความร้อน  (University of Glamorgan).
* ภาพเคลื่อนไหวอธิบายถึงอุณหภูมิและความหนาแน่นของย่านการพาความร้อน  (University of Glamorgan).

หมวดหมู่:ดวงอาทิตย์
วงโคโรนา

**วงโคโรนา** ก่อให้เกิดโครงสร้างพื้นฐานของโคโรนาชั้นล่างกับเขตเปลี่ยนผ่านของดวงอาทิตย์ ภาพวงที่มีโครงสร้างสลับซับซ้อนและสวยงามนี้เป็นผลลัพธ์โดยตรงจากการบิดเบี้ยวของฟลักซ์แม่เหล็กของดวงอาทิตย์ที่เกิดขึ้นภายในตัวดวงอาทิตย์ จำนวนการเกิดวงโคโรนามีส่วนสัมพันธ์โดยตรงกับวัฏจักรสุริยะ ด้วยเหตุนี้จึงมักพบวงโคโรนาพร้อมกับจุดมืดดวงอาทิตย์ที่พื้นด้านล่าง ฟลักซ์แม่เหล็กขาขึ้นพุ่งผลักผ่านโฟโตสเฟียร์ และปล่อยพลาสมาที่เย็นกว่าลงไปเบื้องล่าง ความแตกต่างระหว่างโฟโตสเฟียร์กับส่วนที่อยู่ภายในดวงอาทิตย์นั่นเองที่ทำให้เกิดจุดมืดดวงอาทิตย์

## แหล่งข้อมูลอื่น
* TRACE homepage
* Solar and Heliospheric Observatory, including near-real-time images of the solar corona
* Coronal heating problem at Innovation Reports
* NASA/GSFC description of the coronal heating problem
* FAQ about coronal heating 
*Animated explanation of Coronal loops and their role in creating Prominences  (University of Glamorgan)

หมวดหมู่:ดวงอาทิตย์
หมวดหมู่:ฟิสิกส์พลาสมา
หมวดหมู่:ฟิสิกส์ดาราศาสตร์
เลดีเอ

**เลดีเอ** () หรือชื่อเดิมก่อน ค.ศ. 2020 คือ **เลดีแอนเทเบลลัม** () เป็นกลุ่มดนตรีคันทรี  ประกอบด้วยสมาชิกคือ ชาร์ล เคลลีย์ (ร้องนำและร้องประสาน), เดฟ เฮย์วูด (ร้องประสาน กีตาร์ เปียโน แมนโดลิน) และ ฮิแลรี สกอตต์ (ร้องนำและร้องประสาน) ก่อตั้งที่เมืองแนชวิล รัฐเทนเนสซี ในปี ค.ศ. 2006 วงเปิดตัวครั้งแรกในปี ค.ศ. 2007 ในฐานะศิลปินรับเชิญ ในซิงเกิลของจิม บริกแมน กับซิงเกิล "เนเวอร์อะโลน" ก่อนที่จะเซ็นสัญญากับแคปพิทอลเรเคิดส์แนชวิล และออกเพลง "เลิฟโดนต์ลิฟเฮียร์" 

เพลง "เลิฟโดนต์ลิฟเฮียร์" ติดชาร์ตอันดับ 3 บนฮอตคันทรีซองส์ ในเดือนพฤษภาคม ค.ศ. 2008 เป็นซิงเกิลแรกของอัลบั้มเปิดตัวของวงในชื่อวง ที่ทำรายได้ระดับแผ่นเสียงทองคำขาวในสหรัฐอเมริกา อัลบั้มมีซิงเกิลอย่าง "ลุกกินฟอร์อะกูดไทม์" และ "ไอรันทูยู" และถัดมากับซิงเกิลอันดับ 1 ของวงเพลงแรกเมื่อเดือนกรกฎาคม ค.ศ. 2009  "นีดยูนาว"

เลดีเอ ได้รับรางวัลดูโอหรือกลุ่มหน้าใหม่ จากงานแอคาเดมีออฟคันทรีมิวสิก และรางวัลศิลปินหน้าใหม่ยอดเยี่ยมในปี 2008 จากสถาบันดนตรีคันทรี พวกเขายังได้รับการเสนอชื่อเข้าชิงรางวัลแกรมมี่ 2009 และเพิ่มอีก 2 รางวัลในรางวัลแกรมมี่ 2010 จากการเสนอชื่อเข้าชิงเหล่านี้ วงได้รับรางวัลศิลปินดูโอหรือกลุ่มแนวคันทรียอดเยี่ยม จากเพลง "ไอรันทูยู" วงได้รับรางวัลแกรมมี 5 รางวัล รวมถึงเพลงแห่งปี และบันทึกเสียงแห่งปี จาก Need You Now

และเมื่อต้นเดือนพฤษภาคม ปี 2011 เลดีเอ ได้ปล่อยซิงเกิลใหม่ล่าสุดของพวกเขาที่มีชื่อว่า "Just A Kiss" เป็นเพลงแนวโรแมนติกอีกเช่นกัน

## รางวัล

## ผลงาน
;สตูดิโออัลบั้ม
**[[Lady Antebellum (album)|Lady Antebellum]]* (2008)
**[[Need You Now]]* (2010)

;อีพี
**iTunes Session* (2010)
**[[A Merry Little Christmas (Lady Antebellum album)|A Merry Little Christmas]]* (2010) 

;ซิงเกิลอันดับ 1
*"I Run to You" (2009)
*"Need You Now" (2009–2010)
*"American Honey" (2010)
*"Our Kind of Love" (2010)

## อ้างอิง

## แหล่งข้อมูลอื่น

*
*
*[ Lady Antebellum] at Billboard.com

หมวดหมู่:ศิลปินสังกัดแคปิตอลเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีคันทรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2549
เฮียร์ส

**เฮียร์ส** () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,000 คน ประกอบด้วยตัวเมืองหลักและหลายเขตย่อยขนาดเล็กล้อมรอบ ในปี ค.ศ. 1971 และ ค.ศ. 1977 ได้มีการควบรวมเขตย่อยต่างๆ ทั้ง 12 หมู่บ้านเข้ามาไว้ด้วยกันพร้อมกับเปลี่ยนแปลงฐานะเป็นเทศบาล

## แหล่งข้อมูลอื่น

* เว็บไซต์อย่างเป็นทางการของเฮียร์ส 
* เว็บใชต์ที่กล่าวถึงประวัติศาสตร์ของเฮียร์ส  

หมวดหมู่:เมืองในจังหวัดลิมบืร์ค (ประเทศเบลเยียม)
อักลีคิดโจ

**อักลีคิดโจ** () เป็นวงฮาร์ดร็อกอเมริกัน จากรัฐแคลิฟอร์เนีย ชื่อของวงนั้นได้ตบตาวงอื่นๆคือวง Pretty Boy Floyd อักลีคิดโจ ได้รวมเสียงดนตรีในหลายรูปแบบได้แก่ ร็อก ฮาร์ดร็อก และ เฮฟวีเมทัล กับการอ้างอิงถึงเสียงโดยรวมของวงและวิสัยทัศน์ และได้แยกวงในปี 1997, แต่กลับมารวมตัวอีกครั้งในสิบสามปีต่อมา.

## ผลงาน
### สตูดิโออัลบั้ม
* America's Least Wanted (1992)
* Menace to Sobriety (1995)
* Motel California (1996)

### อีพี
* As Ugly as They Wanna Be (1991)

### อัลบั้มรวมเพลง
* The Very Best of Ugly Kid Joe (1998)
* The Collection (2002)

### ซิงเกิล

## อ้างอิง

หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2532
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากรัฐแคลิฟอร์เนีย
แถวลำดับจูดี้

**แถวลำดับจูดี้** () คือแถวลำดับแบบจับคู่ ที่ซับซ้อนและรวดเร็วซึ่งใช้ในการเก็บข้อมูล และค้นหาข้อมูลโดยคีย์ที่เป็นจำนวนเต็มหรือข้อความ 

ถึงแม้จะเรียกว่าแถวลำดับจูดี้ แต่จริงๆแล้ว แถวลำดับจูดี้จัดเก็บข้อมูลภายในในรูปแบบ digital trees แต่ API ของ แถวลำดับจูดี้จะมีบริการสำหรับผู้ใช้แบบเดียวกับแถวลำดับ

แถวลำดับจูดี้แบ่งเป็น 3 ประเภท โดยมีการmapข้อมูลดังนี้

แถวลำดับจูดี้ยังถูกเชื่อว่ามีความเสี่ยงต่อการโจมตีให้โครงสร้างข้อมูลใช้งานไม่ได้โดยการให้โครงสร้างข้อมูลทำงานกับข้อมูลที่ทำให้เกิดกรณีที่แย่ที่สุด
thumb|Doug Baskins และ Judy น้องสาวของเขา
แถวลำดับจูดี้ถูกคิดขึ้นโดย Doug Baskins และทำให้สำเร็จโดย ฮิวเลตต์-แพคการ์ด (จูดี้คือชื่อของน้องสาวของ Doug Baskins)

## ประสิทธิภาพเมื่อเทียบกับ [[ตารางแฮช]] แบบ SeparateChaining
การทดสอบถูกทดสอบบน 2GB HP 9000 J5000 workstation running HP-UX 11i at 440 MHz

การเพิ่มข้อมูล

ไฟล์:JudyvsHash1.gif

การค้นข้อมูล

ไฟล์:JudyvsHash2.gif

การใช้หนวยความจำ

ไฟล์:JudyvsHash3.gif

## ดูเพิ่ม
*Main Judy arrays web page 
*Programming with Judy: C LanguageJudy 
*How Judy arrays work and why they are so fast
*A complete technical description of Judy arrays
*An independent performance comparison of Judy to Hash Tables
*A compact implementation of Judy arrays in 1K lines of C code

## อ้างอิง

หมวดหมู่:แถวลำดับ
บัณฑิต นิจถาวร

**ดร. บัณฑิต นิจถาวร** เป็นกรรมการในคณะที่ปรึกษาด้านผลกระทบทางเศรษฐกิจและสังคมในศูนย์บริหารสถานการณ์ การแพร่ระบาดของโรคเชื้อไวรัสโคโรนา 2019 (โควิด-19) ประธานมูลนิธินโยบายสาธารณะเพื่อสังคมและธรรมาภิบาล ประธานสมาคมตราสารหนี้ไทย กรรมการผู้อำนวยการสมาคมส่งเสริมสถาบันกรรมการบริษัทไทย อดีตรองผู้ว่าการ ธนาคารแห่งประเทศไทย

## การศึกษา

* จบการศึกษาระดับปริญญาตรี (เกียรตินิยม) ด้าน Mathematical Economics จากมหาวิทยาลัย Essex ประเทศอังกฤษ 
* ปริญญาโทสาขานโยบายเศรษฐกิจและการวางแผน จากมหาวิทยาลัย La Trobe 
* ระดับปริญญาเอกจากมหาวิทยาลัย  La Trobe  โดยได้รับทุน La Trobe University Research Scholarship  
* ปี 2544 ได้เข้าอบรมหลักสูตรการบริหารขั้นสูง (Advanced Management Program) จากมหาวิทยาลัยฮาร์วาร์ด ประเทศสหรัฐอเมริกา

## ประวัติการทำงาน
* เริ่มงานในตำแหน่งผู้ช่วยศาสตราจารย์ในคณะเศรษฐศาสตร์ มหาวิทยาลัยธรรมศาสตร์
* ได้รับคัดเลือกผ่านโครงการ IMF's Economist Program ให้เข้าทำงานที่กองทุนการเงินระหว่างประเทศ เป็นตำแหน่งเศรษฐกรและรับผิดชอบเศรษฐกิจของประเทศในภูมิภาคเอเชียและแปซิฟิก (Asian and Pacific Department)
* ปี 2535 เริ่มงานกับธนาคารแห่งประเทศไทย  ในตำแหน่งที่ปรึกษาฝ่ายวิชาการ ธปท. 
* ปี 2538 ตำแหน่งผู้อำนวยการฝ่ายวิชาการ
* ปี 2339 ตำแหน่งผู้อำนวยการฝ่ายการธนาคาร 
* ปี 2540 ตำแหน่งผู้อำนวยการฝ่ายการต่างประเทศ 
* ปี 2541 ตำแหน่งผู้อำนวยการอาวุโส สำนักงานภาคเหนือ 
* ปี 2543 ตำแหน่งผู้ช่วยผู้ว่าการ สายสารสนเทศและประชาสัมพันธ์ และทำหน้าที่โฆษก ธปท.(1 ต.ค.2543)
* ปี 2547 ได้รับการแต่งตั้งให้ดำรงตำแหน่งรองผู้ว่าการ ธปท.
* ปี 2549 - 2552 ดำรงตำแหน่งรองผู้ว่าการ (ด้านเสถียรภาพสถาบันการเงิน) ดูแลงานด้านนโยบายสถาบันการเงิน รวมถึงการกำกับและตรวจสอบสถาบันการเงิน การเงิน เสถียรภาพการเงิน 
* เดือนตุลาคม ปี 2552 รับผิดชอบงานด้านเสถียรภาพการเงิน จนถึงปัจจุบันดำรงตำแหน่งรองผู้ว่าการ (ด้านเสถียรภาพการเงิน) รับผิดชอบงานด้านนโยบายการเงิน ตลาดการเงิน การบริหารเงินสำรองระหว่างประเทศ งานวิจัย และงานด้านต่างประเทศ
## เครื่องราชอิสริยาภรณ์

## อ้างอิง

หมวดหมู่:นักเศรษฐศาสตร์ชาวไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
อภัย จันทวิมล

**อภัย จันทวิมล** เกิดวันที่ 16 กุมภาพันธ์ พ.ศ. 2450 ที่ตำบลวัดใหม่ อำเภอเมือง จังหวัดจันทบุรี เป็นผู้มีบทบาทสำคัญในการสนับสนุนส่งเสริมคณะลูกเสือแห่งชาติ ในคณะกรรมการลูกเสือโลก ขององค์การลูกเสือโลก ตั้งแต่ พ.ศ. 2508 ถึง 2514

ในพ.ศ. 2514 เขาได้รับรางวัลบรอนซ์วูลฟ์ ซึ่งเป็นรางวัลที่ได้รับจากองค์การลูกเสือโลก และมอบโดยคณะกรรมการลูกเสือโลกในฐานะที่มีการสนับสนุนส่งเสริมกิจการลูกเสือโลก ในการประชุมลูกเสือโลกครั้งที่ 22

## ประวัติ
อภัย จันทวิมล เข้าศึกษาที่โรงเรียนเบญจมราชูทิศ จังหวัดจันทบุรี และเข้าศึกษาต่อในระดับชั้นมัธยมศึกษาปีที่ 8 ที่โรงเรียนสวนกุหลาบวิทยาลัย ต่อมา ได้เดินทางไปศึกษาวิชากฎหมายที่ประเทศอังกฤษ และสำเร็จการศึกษาระดับปริญญาโทที่มหาวิทยาลัยเคมบริดจ์ พ.ศ. 2459 

นายอภัย สมรสกับ คุณหญิงทองก้อน จันทวิมล (สกุลเดิม บุณยัษฐิติ) พ.ศ. 2490 เขาได้ดำรงตำแหน่งผู้ช่วยอธิบดีกรมสามัญศึกษา และ พ.ศ. 2494 เป็นอธิบดีกรมพลศึกษา พ.ศ. 2504 ถึง 2511 ดำรงตำแหน่งปลัดกระทรวงศึกษาธิการ ภายหลังจากเกษียณอายุราชการแล้ว เขาได้ดำรงตำแหน่งเป็นรัฐมนตรีช่วยว่าการกระทรวงศึกษาธิการ ในพ.ศ. 2513 ถึง 2514 และดำรงตำแหน่งรัฐมนตรีว่าการกระทรวงศึกษาธิการ ในพ.ศ. 2515 ถึง 2517 ต่อมา ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์จากมหาวิทยาลัยเชียงใหม่ นายอภัย ถึงแก่อนิจกรรม เมื่อปี 2536 สิริอายุ 86 ปี

## เครื่องราชอิสริยาภรณ์
### เครื่องราชอิสริยาภรณ์ไทย

 

### เครื่องราชอิสริยาภรณ์ต่างประเทศ
*  : 
** พ.ศ. 2503 – 80px เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน

*  : 
** พ.ศ. 2500 – 80x80px เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาดารา

*  : 
** พ.ศ. 2510 – 80px เครื่องอิสริยาภรณ์ซิกาตูนา ชั้นสายสร้อย

## อ้างอิง

* Dr. László Nagy, *250 Million Scouts*, The World Scout Foundation and Dartnell Publishers, 1985, complete list through 1981, from which the French Scoutopedia article is sourced

## แหล่งข้อมูลอื่น
* French Scoutopedia article 
* หอบรรณสารสนเทศ

หมวดหมู่:บุคคลจากอำเภอเมืองจันทบุรี
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากมหาวิทยาลัยเคมบริดจ์
หมวดหมู่:นักการเมืองจากจังหวัดจันทบุรี
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ปลัดกระทรวงศึกษาธิการไทย
หมวดหมู่:อธิบดีกรมพลศึกษา
หมวดหมู่:บุคคลจากโรงเรียนเบญจมราชูทิศ จังหวัดจันทบุรี
หมวดหมู่:นายกสภามหาวิทยาลัยเทคโนโลยีพระจอมเกล้าธนบุรี
ซามุแอล เอโต

**ซามุแอล เอโต ฟิส** () เกิดเมื่อวันที่ 10 มีนาคม ค.ศ. 1981 เป็นประธานสหพันธ์ฟุตบอลแคเมอรูน อดีตนักฟุตบอลชาวแคเมอรูน  และเป็นอดีตกัปตันทีมชาติแคเมอรูน เล่นในตำแหน่งกองหน้าตัวเป้า

เอโต ทำประตูได้มากกว่า 100 ประตูใน 5 ฤดูกาลที่อยู่กับบาร์เซโลนา และยังถือสถิติชาวแอฟริกาที่ลงแข่งในลาลิกา มากที่สุด

ในฤดูกาล 2013–14 ขณะที่เล่นให้กับเชลซี มีข่าวลือว่าแท้จริงแล้วเอโตอายุกว่า 40 ปีแล้ว จึงทำให้เมื่อยิงประตูได้เขาจึงทำท่าทางว่าแก่เสมือนการล้อเลียนตัวเอง

## เกียรติประวัติ
### สโมสร
**มายอร์กา**
* โกปาเดลเรย์: 2002–03
**บาร์เซโลนา**
* ลาลิกา: 2004–05, 2005–06, 2008–09
* โกปาเดลเรย์: 2008–09
* ซูเปร์โกปาเดเอสปัญญา: 2005, 2006
* ยูฟ่าแชมเปียนส์ลีก: 2005–06, 2008–09
**อินเตอร์มิลาน**
* เซเรียอา: 2009–10
* โกปปาอีตาเลีย: 2010, 2011
* ซูแปร์โกปปาอีตาเลียนา: 2010
* ยูฟ่าแชมเปียนส์ลีก: 2009–10
* ฟุตบอลชิงแชมป์สโมสรโลก: 2010

### ทีมชาติ
**แคเมอรูน**
* แอฟริกาคัพออฟเนชันส์: 2000, 2002
* LG Cup: 2011
**แคเมอรูนชุดโอลิมปิก**
* เหรียญทองโอลิมปิก: 2000

## อ้างอิง

## แหล่งข้อมูลอื่น

หมวดหมู่:นักฟุตบอลชาวแคเมอรูน
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลบาร์เซโลนาหมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในเซเรียอาหมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:นักฟุตบอลในโอลิมปิกฤดูร้อน 2000
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
ฮาเลิน

**ฮาเลิน** () เป็นเทศบาลที่อยู่ทางตะวันตกของมณฑลลิมเบิร์กในประเทศเบลเยียม มีประชากรประมาณ 9,000 คน ภายในพื้นที่ 3,629 เฮกตาร์ ในวันที่ 1 มกราคม ค.ศ. 1965 ได้มีการควบรวมเขตย่อยฮาเลินและโลกส์เบอร์เคินขึ้นเป็นเทศบาล และวันที่ 1 มกราคม ค.ศ. 1977 ได้มีการรวมเขตย่อยเซเลิมเข้ามาด้วย เมืองฮาเลินจึงมีเขตการปกครองย่อยลงไปอีก 3 เขตย่อย

## เมืองพี่น้อง
ฮาเลินเป็นเมืองพี่น้องกับอีก 1 เมือง คือ
*  : พาเซอวัลค์ (Pasewalk)

## แหล่งข้อมูลอื่น

* เว็บไซต์อย่างเป็นทางการของฮาเลิน 

หมวดหมู่:เมืองในจังหวัดลิมบืร์ค (ประเทศเบลเยียม)
โรงเรียนกู่จานวิทยาคม

**โรงเรียนกู่จานวิทยาคม** () อักษรย่อ (ก.จ.) เป็นโรงเรียนมัธยมศึกษาขนาดกลาง เป็นโรงเรียนเรียนใน สังกัดสำนักงานเขตพื้นที่การศึกษามัธยมศึกษาเขตที่ ๒๘ จังหวัดศรีสะเกษและยโสธร กระทรวงศึกษาธิการ ตั้งอยู่บ้านเลขที่ 127 ม.3 ตำบลกู่จาน อำเภอคำเขื่อนแก้ว จังหวัดยโสธร 35110

## ประวัติ
โรงเรียนกู่จานวิทยาคม ก่อตั้งเมื่อวันที่ 21 มีนาคม 2523 มี นายเสมอ   วงศ์กมลาไสย ดำรงตำแหน่งผู้บริหารคนแรก จนได้รับโรงเรียนพระราชทาน เมื่อปี พ.ศ. 2526 ปัจจุบัน มีนักเรียนทั้งหมด 509 คน และเปลี่ยนจาก สำนักงานเขตพื้นที่การศึกษา ยโสธร เขต 1 เป็นสำนักงานเขตพื้นที่การศึกษามัธยมศึกษา เขต 28 

## รายนามครูใหญ่ อาจารย์ใหญ่ และผู้อำนวยการ
ตั้งแต่ก่อตั้ง จนถึงปัจจบัน โรงเรียนกู่จานวิทยาคม มีผู้บริหารโรงเรียนแล้วทั้งสิ้น 10 ท่านดังนี้

## อ้างอิง

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาศรีสะเกษ ยโสธร
หมวดหมู่:โรงเรียนในจังหวัดยโสธร
หมวดหมู่:โรงเรียนที่ก่อตั้งในปี พ.ศ. 2523
โรงเรียนกู่จานวิทยาคม
บัวเผื่อน

**บัวเผื่อน** เป็นพันธุ์ไม้น้ำคล้ายบัวสาย อายุหลายปี มีเหง้าและไหลอยู่ใต้ดิน และส่งใบดอกขึ้นมาบนผิวน้ำ บัวเผื่อนมีดอกให้ชมเกือบตลอดทั้งปี เริ่มบานตอนสายและหุบตอนบ่าย ออกดอกตลอดปี บัวเผื่อนมีชื่อพื้นเมืองอื่นว่า นิลุบล นิโลบล (กรุงเทพฯ) บัวผัน บัวขาบ (ภาคกลาง) ป้านสังก่อน (เชียงใหม่) และปาลีโป๊ะ (มลายู นราธิวาส)

## ลักษณะทางพฤกษศาสตร์
ใบเป็นใบเดียวออกแบบเรียงสลับเป็นกลุ่ม แผ่นใบลอยบนผิวน้ำ ใบรูปไข่กว้าง **ยาวประมาณ 10-25 ซม. กว้าง 8-18 ซม.** ผิวใบเกลี้ยงหน้าใบสีเขียว ท้องใบสีเขียวอ่อนถึงสีม่วงจาง ปลายใบทู่ถึงกลมมน โคนใบเว้าลึก ฃอบใบเรียงถึงหยักตื้นๆ เส้นใบ 10-15 เส้น แยกจากจุดเชื่อมกับก้านใบ ก้านใบสั้นยาวไม่แน่นอน ขึ้นอยู่กับความลึกของน้ำ ปกติยาว 0.5-2 เมตร

ดอกเป็นดอกเดี่ยว อยู่เหนือน้ำ มีสีขาวแกมชมพู ถึงอ่อนคราม กลิ่นหอมอ่อนๆ หากมีสีขาวแกมชมพูจะเรียกว่า “บัวเผื่อน” ส่วนดอกสีครามอ่อนและมีขนาดใหญ่เรียกว่า “บัวผัน”  บางครั้งนักวิทยาศาสตร์แยกเป็น 2 ชนิด บางครั้งว่าเป็นชนิดเดียวกันแต่มี 2 พันธุ์ แต่ละดอกมีเส้นผ่านศูนย์กลาง 6-18 กลีบ มีเกสรตัวผู้สีเหลืองเป็นจำนวนมาก รังไข่มี 10-20 ช่อง ฝังตัวแน่นอยู่ใต้แผ่นรองรับเกสรตัวเมียรูปถ้วย ก้านดอกคล้ายก้านใบ และยาวไล่เลียกัน ผลจมอยู่ใต้น้ำหลังจากผสมเกสรแล้ว

## การปลูกเลี้ยง
บัวเผื่อนพบขึ้นตามหนอง บึง ริมแม่น้ำที่มีกระแสน้ำอ่อนและขอบพรุ มีเขตการกระจายพันธุ์อยู่ทั่วทุกภาคของประเทศไทย ขยายพันธุ์โดยการใช้หน่อหรือเหง้า

## ประโยชน์ทางยา
*ดอก รสฝาดหอมเย็น  บำรุงหัวใจให้แช่มชื่น บำรุงกำลัง แก้ไขตัวร้อน แก้ไข้
*บำรุงครรภ์
*เมล็ด เมื่อฝักแก่ดอกร่วงหมดแล้วเรียกว่า”โตนดบัว” มีเมล็ดเล็กๆ คล้ายเมล็ดฝิ่น คั่วรับประทานเป็นอาหารได้ รสหอมมัน บำรุงร่างกาย บำรุงกำลัง
*หัว ลักษณะเป็นหัวตะปุ่มตะป่ำ เหมือนโกฐหัวบัว รสหอมมัน เผ็ดเล็กน้อย บำรุงร่างกาย ชูกำลัง บำรุงครรภ์รักษา บำรุงหัวใจ บำรุงธาตุ
ในตำรายาไทย บัวเผื่อนอยู่ในพิกัดบัวพิเศษ มี 6 อย่างคือ บัวหลวงแดง บัวหลวงขาว บัวสัตตบงกชแดง บัวสัตตบงกชขาว บัวเผื่อน และบัวขม ใช้แก้ไข้ แก้ลม เสมหะ และโลหิต บำรุงกำลัง บำรุงหัวใจ ทำให้แช่มชื่น  แก้ร้อนในกระหายน้ำ แก้ไข้ตัวร้อน  บำรุงครรภ์ นอกจากนั้น ในบัญชียาหลักแห่งชาติ ในตำรับยาหอมเทพจิตร มีดอกบัวเผื่อนเป็นส่วนผสมร่วมกับสมุนไพรอื่นๆอีกหลายชนิดในตำรับ มีสรรพคุณแก้ลมกองละเอียด ได้แก่ อาการหน้ามืด ตาลาย สวิงสวาย ใจสั่น และบำรุงดวงจิตให้ชุ่มชื่น 

## อ้างอิง

* สถาบันการแพทย์แผนไทย กรมการแพทย์ กระทรวงสาธารณสุข. สมุนไพรกับวัฒนธรรมไทย ตอนที่3 พรรณไม้หอม.  พิมพ์ครั้งที่1.  กรุงเทพมหานคร:โรงพิมพ์องค์การสงเคราะห์ทหารผ่านศึก,มปป.

## แหล่งข้อมูลอื่น

*http://pineapple-eyes.snru.ac.th/animal/nonghan/index.php?q=node/152 

หมวดหมู่:สกุลบัวสาย
หมวดหมู่:สมุนไพร
ความโน้มถ่วงพื้นผิว

**ความโน้มถ่วงพื้นผิว** หรือ *g* ของวัตถุทางดาราศาสตร์ คือความเร่งตามความโน้มถ่วงที่สามารถพบได้บนพืนผิวของวัตถุนั้น บางครั้งอาจคิดได้ว่าเป็นความเร่งที่เกิดขึ้นกับอนุภาคทดสอบตามสมมุติฐานเนื่องจากความโน้มถ่วง ซึ่งอยู่ใกล้เคียงกับพื้นผิวของวัตถุทางดาราศาสตร์มาก และสามารถละเว้นการคิดถึงมวลได้

เราสามารถวัดค่าความโน้มถ่วงพื้นผิวได้ในหน่วยของความเร่ง ซึ่งตามหน่วยเอสไอ คือ เมตรต่อวินาทีกำลังสอง บางครั้งก็แสดงค่าเป็นตัวคูณของความโน้มถ่วงมาตรฐานของโลก คือ *g*&nbsp;=&nbsp;9.80665 m/s2. ในการศึกษาฟิสิกส์ดาราศาสตร์ ความโน้มถ่วงพื้นผิวสามารถแสดงค่าด้วย log *g* ซึ่งเป็นหน่วยวัดความโน้มถ่วงในมาตราซีจีเอส หน่วยของความเร่งคือ เซนติเมตรต่อวินาทีกำลังสอง จากนั้นแปลงเป็นลอการิทึมฐาน 10

ความโน้มถ่วงพื้นผิวของดาวแคระขาวมีค่าสูงมาก ยิ่งของดาวนิวตรอนก็ยิ่งสูงมากกว่า ด้วยความอัดแน่นอย่างสูงมากของดาวนิวตรอนทำให้ความโน้มถ่วงพื้นผิวของมันมีค่าสูงถึง 7 m/s² (มากกว่าโลกถึง 1011 เท่า)

## ดูเพิ่ม
* ความโน้มถ่วง

## อ้างอิง

## แหล่งข้อมูลอื่น
* Newtonian surface gravity

หมวดหมู่:หลุมดำ
หมวดหมู่:ความโน้มถ่วง
หมวดหมู่:ทฤษฎีสัมพัทธภาพทั่วไป
ไมโครเลนส์ความโน้มถ่วง

[thumb|260px|ภาพไมโครเลนส์ของแรงโน้มถ่วง<br/>
แสงจากดาวฤกษ์ไกลโพ้นถูกเบี่ยงเบน โดยสนามโน้มถ่วงของดาวฤกษ์และ[ระบบดาวเคราะห์ที่หมุนอยู่โดยรอบ ที่อยู่ระหว่างกลางเบื้องหน้า ซึ่งนำไปสู่ภาพบิดเบี้ยวอย่างน้อยสามภาพ
การเปลี่ยนแปลงของมุมในท้องฟ้านั้นสอดคล้องกับการเพิ่มขึ้นของความสว่างของดาวฤกษ์ที่ตรวจวัดได้]]
**ไมโครเลนส์ของแรงโน้มถ่วง** () คือ ปรากฏการณ์ทางดาราศาสตร์ชนิดหนึ่งที่เกิดขึ้นจากปรากฏการณ์เลนส์ความโน้มถ่วง สามารถใช้ในการตรวจจับวัตถุที่มีขนาดมวลเท่าดาวเคราะห์ไปจนถึงมวลขนาดดาวฤกษ์ได้ โดยไม่ต้องสนใจว่ามันเปล่งแสงออกมาหรือไม่ โดยทั่วไปแล้วนักดาราศาสตร์สามารถตรวจจับได้แต่เพียงวัตถุที่ส่องสว่างซึ่งจะเปล่งแสงออกมาจำนวนมาก (คือ ดาวฤกษ์) หรือวัตถุขนาดใหญ่ที่บดบังแสงที่อยู่พื้นหลัง (เช่น กลุ่มเมฆแก๊สและฝุ่น) ซึ่งวัตถุเหล่านี้ครอบครองมวลเพียงเศษส่วนเล็กน้อยของดาราจักรเท่านั้น เทคนิคไมโครเลนส์ช่วยให้เราสามารถศึกษาวัตถุที่เปล่งแสงเพียงเล็กน้อยหรือไม่มีแสงเลยได้

เมื่อดาวฤกษ์ที่ห่างไกลหรือเควซาร์อยู่ในแนวที่พอเหมาะพอดีกับวัตถุมวลมากอัดแน่นที่บังอยู่เบื้องหน้า จะมีการเบี่ยงเบนของแสงเนื่องมาจากสนามแรงโน้มถ่วง ดังที่ไอน์สไตน์เคยทำนายไว้ในปี 1915 ทำให้เกิดภาพที่บิดเบี้ยวไปในการสังเกตการณ์อย่างมีนัยสำคัญ ขอบเขตด้านเวลาของการสว่างขึ้นชั่วครู่ยามนี้ขึ้นอยู่กับมวลของวัตถุที่บดบังอยู่ด้านหน้า เช่นกันกับการเคลื่อนที่เฉพาะที่เกี่ยวข้องระหว่าง "แหล่งกำเนิด" เบื้องหลังกับวัตถุเบื้องหน้าที่ทำตัวเป็น "เลนส์"

การสังเกตการเกิดไมโครเลนส์นี้มิได้มีความเกี่ยวข้องกับรังสีที่วัตถุที่เป็นเลนส์ได้รับ ดังนั้น ปรากฏการณ์นี้จึงช่วยให้นักดาราศาสตร์สามารถศึกษาวัตถุมวลมากได้ไม่ว่ามันจะจางแสงเพียงไรก็ตาม และด้วยเหตุนี้ เทคนิคนี้จึงเป็นเทคนิคในอุดมคติสำหรับใช้ศึกษาประชากรของดาราจักรที่จางแสงมาก ๆ หรือมืดมากอย่างเช่น ดาวแคระน้ำตาล ดาวแคระแดง ดาวเคราะห์ ดาวแคระขาว ดาวนิวตรอน หลุมดำ และวัตถุฮาโลอัดแน่นมวลมาก  นอกจากนั้น ปรากฏการณ์ไมโครเลนส์ก็ไม่ได้ขึ้นกับความยาวคลื่น ทำให้สามารถศึกษาแหล่งกำเนิดที่แผ่รังสีแม่เหล็กไฟฟ้าแบบใดก็ได้โดยไม่จำกัด

มีการใช้เทคนิคไมโครเลนส์ตรวจจับวัตถุโดดเดี่ยวได้ครั้งแรกในปี ค.ศ. 1993 นับจากนั้นก็มีการใช้เทคนิคนี้เพื่อศึกษาธรรมชาติของสสารมืด ใช้ตรวจจับดาวเคราะห์นอกระบบ ศึกษาการมืดคล้ำที่ขอบของดาวฤกษ์ที่อยู่ห่างไกล ขีดจำกัดของประชากรดาวคู่ และเงื่อนไขโครงสร้างของแผ่นจานทางช้างเผือก นอกจากนี้ยังมีการเสนอให้ใช้เทคนิคไมโครเลนส์เพื่อค้นหาวัตถุมืดดังเช่นดาวแคระน้ำตาลหรือหลุมดำ การศึกษาจุดมืดบนดาวฤกษ์ วัดการหมุนรอบตัวเองของดาวฤกษ์ ค้นหาสตริงคอสมิก ศึกษากระจุกดาวทรงกลม และตรวจสอบเควซาร์ รวมไปถึงจานพอกพูนมวลของมันด้วย

## อ้างอิง

## แหล่งข้อมูลอื่น
* Discovery of planet five times as massive as earth orbiting a star 20,000 light-years away 

หมวดหมู่:ฟิสิกส์ดาราศาสตร์
หมวดหมู่:ทฤษฎีสัมพัทธภาพทั่วไป
โทรทัศน์กองยุทธพลเขมรภูมินท์กัมพูชา

**โทรทัศน์กองยุทธพลเขมรภูมินท์กัมพูชา** ( *ทูรทสฺสน์กงโยธพลเขมรภูมินฺทกมฺพุชา*) หรือเรียกกันว่า **ช่อง 5 กัมพูชา** (TV5 Cambodia) หรือในเอกสารวิชาการของไทยบางแหล่งเรียกว่า **"สถานียุทธภูมิทหารช่อง 5"** ชื่อย่อว่า **ททขภม.5** และชื่อสากลว่า **XU-ATV** เป็นสถานีโทรทัศน์ในประเทศกัมพูชา มีกระทรวงกลาโหมกัมพูชาเป็นเจ้าของ บริษัท มิก้า มีเดีย จำกัด (บริษัทร่วมทุนของกันตนา และไทยนครพัฒนา) ได้รับสัมปทาน 30 ปี นับจากปี 2538 โดยต้องจ่ายให้กระทรวงกลาโหม 200 ล้านบาท นอกจากรายการของทางกระทรวงฯ แล้ว ยังมีรายการบันเทิงต่างจากประเทศกัมพูชา อีกจำนวนมาก ทั้ง ละครจากผู้ผลิดของทางสถานี ภาพยนตร์ และกีฬา   โดยในประเทศไทยและที่อยู่ต่างประเทศ สามารถรับชมช่อง 5 กัมพูชา ได้ผ่านจานดาวเทียมระบบ C-Band ไทยคม 5 ด้วยคลื่นความถี่ขาลง 3408 V sr-4444 (ยุติการออกอากาศระบบ C Band แล้ว)และ Ku-Band ไทยคม 5 ด้วยคลื่นความถี่ขาลง 12313 V sr-30000 และในส่วนสถานีภาคพื้นดิน ณ กรุงพนมเปญ ออกอากาศสัญญาณวีเอชเอฟ ช่อง 5 พร้อมด้วยระบบดิจิตอล รวมไปถึงสถานีแม่ข่ายรวมอยู่ด้วย

## ประวัติ
ก่อนหน้านั้น ผู้ดำเนินกิจการโทรทัศน์กองยุทธพลเขมรภูมินท์กัมพูชาในยุคแรกเริ่ม คือ บริษัท ไอบีซีแคมโบเดีย ของกลุ่มชินวัตร (อินทัช โฮลดิ้งส์ ในปัจจุบัน) เริ่มออกอากาศครั้งแรกเมื่อเดือนพฤษภาคม พ.ศ. 2536 ภายใต้สัญญาสัมปทาน 99 ปี (ภายหลังลดลงเหลือ 30 ปี) โดยช่อง 5 ในยุคที่บริหารโดยไอบีซี ถูกครหาว่าเป็นกระบอกเสียงของรัฐบาลและพรรคประชาชนกัมพูชา โดยเฉพาะในช่วงการเลือกตั้งในประเทศกัมพูชาเมื่อปี พ.ศ. 2536 จนกระทั่งไอบีซีประสบปัญหาขาดทุน และเกิดปัญหาเรื่องสัดส่วนผู้ถือหุ้น ไอบีซีจึงถอนตัวออกไป จนกระทั่งบริษัท มิก้ามีเดีย จำกัด ได้รับสัมปทานจากกระทรวงกลาโหมกัมพูชาดำเนินกิจการโทรทัศน์กองยุทธพลเขมรภูมินท์กัมพูชา ในปี พ.ศ. 2538 ซึ่งเดิมจะมีกำหนดเริ่มออกอากาศในปี พ.ศ. 2539 แต่ต่อมาได้เริ่มออกอากาศเร็วขึ้น ในเดือนพฤศจิกายน พ.ศ. 2538 โดยได้โอนทรัพย์สินและคลื่นความถี่จากไอบีซีเดิม

## การเปิดสถานี
เมื่อถึงเวลา 06:00 น. เริ่มเพลงมาร์ชกองยุทธพลเขมรภูมินทร์ โดยปรากฏสัญลักษณ์สถานีในฉากสุดท้าย ต่อจากนั้น เริ่มรายการแรก

## อ้างอิง


## เว็บไซต์
*ช่อง 5 กัมพูชา (ภาษาเขมร)
* 
* โทรทัศน์กองยุทธพลเขมรภูมินท์กัมพูชา ที่ยูทูบ
* 

หมวดหมู่:สถานีโทรทัศน์ในประเทศกัมพูชา
จักรพันธ์ ห้วยเพชร

**จักรพันธ์ ห้วยเพชร**  เป็นนักเขียนการ์ตูนชาวไทย และมีผลงานสร้างชื่ออย่าง "สตรีทบอลสะท้านฟ้า" (Super Dunker) ที่ทำให้เขาได้รับรางวัลชนะเลิศโกลด์อะวอร์ด จากอินเตอร์เนชั่นแนล มังงะอะวอร์ด ครั้งที่ 3 ที่จัดขึ้นโดยกระทรวงการต่างประเทศ ประเทศญี่ปุ่น ใน พ.ศ. 2552 โดยมีการ์ตูนทั้งหมด 303 เรื่อง จาก 55 ประเทศทั่วโลกที่เข้าร่วมประกวดในปีดังกล่าว เขามีผลงานเดบิวต์ในวงการครั้งแรก ด้วยงานการ์ตูนสั้นขนาดยาวเรื่อง The Farmer Man ลงในนิตยสาร Thai Comics ของทางสำนักพิมพ์ วิบูลย์กิจ นอกจากนี้เขายังมีผลงานหนังสือการ์ตูน "Flyff COMIC!" ที่มีต้นฉบับมาจากเกม "ฟลิฟ ออนไลน์" ซึ่งเป็นเกมออนไลน์มีชื่อ จากประเทศเกาหลีใต้ จัดพิมพ์โดยสำนักพิมพ์วิบูลย์กิจ และมีงานเขียนสารคดีกึ่งอัตชีวประวัติที่มีชื่อว่า "บุกเมืองมังงะ" จัดพิมพ์โดยบันลือกรุ๊ป อันเป็นเรื่องราวที่กล่าวถึงประสบการณ์ที่เขาเดินทางไปประเทศญี่ปุ่น

## ประวัติ
**จักรพันธ์ ห้วยเพชร** เริ่มเรียนในสายวิชาโฆษณาในสมัยที่ยังเป็นนักศึกษา แต่เนื่องด้วยความเบื่อหน่ายในวงการจึงหันมาให้ความสนใจต่อการวาดการ์ตูน ซึ่งจักรพันธ์เป็นผู้ที่มีความชื่นชอบการ์ตูนญี่ปุ่นมาตั้งแต่เด็ก เขาได้ยอมรับว่า เขาได้รับอิทธิพลการวาดการ์ตูนมาจากดราก้อนบอล ผลงานของ Akira Toriyama จากความชื่นชอบในการ์ตูนชุดดังกล่าวนี้เอง ที่ส่งผลให้ลายเส้นของเขามีอิทธิพลบางส่วนมาจาก โทริยามา 

ในช่วงปี พ.ศ. 2543 เขาได้เข้าฝึกงานกับทาง สำนักพิมพ์ วิบูลย์กิจ ในส่วนของ นิตยสาร Thai Comics ก่อนจะได้มีผลงานการ์ตูนเรื่องสั้นขนาดยาว The Farmer Man ตีพิมพ์ในนิตยสารหัวนี้ และมีรวมเล่มออกมาจนทำให้นักอ่านบางส่วนเริ่มคุ้นเคยกับลายเส้นของเขา ก่อนจะมีงานอื่น ๆ ตามมา เช่น อัคคี เมฆยันต์ จากตอนหนึ่งในการ์ตูน 7 ประจัญบาน 2 ที่ดัดแปลงจากภาพยนตร์ของทางสหมงคลฟิล์ม และ งานวาดการ์ตูนจาก เกม Online มีชื่ออย่าง Fly For Fun

ช่วงปี 2549 เขาได้ย้ายมาทำงานกับทาง สำนักพิมพ์บรรลือสาสน์และเริ่มวาดเรื่องยาว สตรีทบอลสะท้านฟ้า ลงในนิตยสาร มหาสนุกจนทำให้เขาได้รับรางวัลชนะเลิศโกลด์อะวอร์ด จากงาน International Manga Award ในปี พ.ศ. 2552 โดยมีนักเขียนการ์ตูนชาวจีน, ฝรั่งเศส และเกาหลีใต้ ได้รับรางวัลรองชนะเลิศ

ในปัจจุบันนั้น เขากำลังมีผลงานใหม่ เรื่อง ดาวเตะฟ้าประทาน (The Killer Pass) ตีพิมพ์เป็นตอน ๆ ลงใน เว็บตูน

## ผลงาน
* The Farmer Man
* อัคคี เมฆยันต์ (7 ประจัญบาน 2 ฉบับ คอมิค)
* Flyff COMIC!
* Super Dunker สตรีทบอลสะท้านฟ้า
* The Killer Pass ดาวเตะฟ้าประทาน

## อ้างอิง

;บรรณานุกรม
* Sonoson. (สิงหาคม 2552). Let's talk. **LET'S Comic**. Vol 07. หสน.ห้องภาพสุวรรณ. ISBN 977-131-33021-0-5. หน้า 66–73

## แหล่งข้อมูลอื่น
* 第三回国際漫画賞2009(外務省) 
*  第三回国際漫画賞2009 作品解説（日本語試読あり）  
* คนไทยที่สร้างชื่อเขียนการ์ตูนระดับนานาชาติ“จักรพันธ์ ห้วยเพชร” 
* บันลือกรุ๊ป

*เรลกันคุงรีวิวการ์ตูนไทย

หมวดหมู่:นักวาดการ์ตูนไทย
หมวดหมู่:นักเขียนจากจังหวัดชลบุรี
ดาวยักษ์

[right|thumb|310px|โครงสร้างภายในของดาวฤกษ์ที่คล้ายดวงอาทิตย์ กับดาวยักษ์แดง ภาพจาก ''[หอดูดาวยุโรปใต้|ESO*]]

*'ดาวยักษ์** () คือ[[ดาวฤกษ์]]ชนิดหนึ่งที่มี[[รัศมี]]และ[[โชติมาตรสัมบูรณ์]]มากกว่าดาวฤกษ์ใน[[แถบลำดับหลัก]]ที่มี[[อุณหภูมิยังผล]]เท่ากัน โดยทั่วไปดาวยักษ์จะมีรัศมีระหว่าง 10 ถึง 100 เท่าของ[[รัศมีดวงอาทิตย์]] และความส่องสว่างระหว่าง 10 ถึง 1,000 เท่าของ[[ดวงอาทิตย์]] ดาวฤกษ์ที่มีความสว่างยิ่งกว่าดาวยักษ์จะเรียกว่า [[ดาวยักษ์ใหญ่]] และ[[ดาวยักษ์ใหญ่ยิ่ง]] บางครั้งดาวฤกษ์ในแถบลำดับหลักที่มีความร้อนสูงและส่องสว่างมาก ๆ ก็อาจถูกเรียกว่าดาวยักษ์ได้เช่นเดียวกัน การที่ดาวยักษ์มีรัศมีและความส่องสว่างที่สูงมาก ทำให้มันอยู่เหนือแถบลำดับหลัก (ค่าความส่องสว่างระดับ **V** ตาม[[การจัดประเภทดาวฤกษ์|การจัดประเภทดาวฤกษ์ของเยอร์เกส]]บน[[แผนภาพของแฮร์ตสปรอง–รัสเซิล]] เทียบกับกับระดับความส่องสว่าง **II** หรือ **III**

== ตัวอย่าง ==
ดาวยักษ์ซึ่งเป็นที่รู้จักแพร่หลาย ซึ่งมีสีต่าง ๆ ดังเช่น :
* **ดาวอัลไซโอนี** (η Tauri), ดาวยักษ์สีน้ำเงิน-ขาว (B-type)  เป็นดาวสว่างที่สุดใน[[กระจุกดาวลูกไก่]]
* **ดาวธูบัน** (α Draconis), ดาวยักษ์สีขาว (A-type)
* **σ Octantis**, ดาวยักษ์สีขาว (F-type)
* **ดาวคาเพลลา** (α Aurigae Aa), ดาวยักษ์สีเหลือง-ขาว (G-type) หนึ่งในกลุ่มดาวที่เรียงตัวกันเป็นกลุ่มดาวคาเพลลา
* **ดาวอาร์คตุรุส** (α Bootes), ดาวยักษ์สีส้ม (K-type)
* **ดาวมิรา''' (ο Ceti), ดาวยักษ์สีแดง (M-type)

## อ้างอิง

## แหล่งข้อมูลอื่น
* Interactive  giant star comparison.

หมวดหมู่:ประเภทของดาวฤกษ์
หมวดหมู่:ดาวยักษ์
ชาวจีนในเคนยา

**ชาวจีนในเคนยา** เป็นหนึ่งในกลุ่มชาติพันธุ์ที่หลากหลายของประเทศเคนยา ซึ่งมีการติดต่อค้าขายและตั้งถิ่นฐานในชายฝั่งทะเลทางตะวันออกของเคนยาตั้งแต่ช่วงคริสต์ศตวรรษที่ 15 จนถึงในปัจจุบันก็ยังมีชาวจีนกลุ่มใหม่ได้อพยพมาจากสาธารณรัฐประชาชนจีนมาตั้งถิ่นฐานในเคนยา ในช่วงปี ค.ศ. 1990-2000 และได้มีการประมาณการว่ามีชาวจีนที่พำนักในเคนยาประมาณ 3,000-10,000 คน

## ประวัติ
นักเดินเรือชาวจีนเริ่มมีบทบาททางด้านการติดต่อค้าขายกับเคนยา นักโบราณคดีได้ค้นพบเครื่องเคลือบจีนที่สร้างขึ้นในช่วงราชวงศ์ถัง โดยค้นพบในหมู่บ้านของชาวเคนยา และได้สันนิษฐานว่าอาจเป็นสินค้าที่มากับกองเรือสินค้าที่นำมาโดยเจิ้งเหอในช่วงคริสต์ศตวรรษที่ 15 ในเกาะลามูมีการบอกเล่าแบบปากต่อปากของชาวบ้านแถบนั้นว่ามีชาวจีน 20 คน ที่อาจจะเป็นหนึ่งในทหารบนกองเรือของเจิ้งเหอ รอดมาจากเรืออัปปางขึ้นฝั่งมาที่เกาะลามูเมื่อหลายร้อยปีมาแล้ว พวกเขาได้รับการอนุญาตให้ตั้งถิ่นฐานบนเกาะได้ เนื่องจากพวกเขาได้ช่วยชนพื้นเมืองกำจัดงูหลามขนาดใหญ่ ซึ่งต่อมาพวกเขาได้สมรสข้ามชาติพันธุ์กับชนพื้นเมืองและได้ละความเชื่อเดิมหันมายอมรับนับถือศาสนาอิสลามเฉกเช่นชนบนเกาะ ชาวเกาะลามูเชื่อว่าพวกเขาเป็นผู้สืบเชื้อสายเป็นรุ่นที่หกของชาวจีนกลุ่มดังกล่าว 

ในปี ค.ศ. 2002 ได้มีการตรวจสอบดีเอ็นเอจากนางบารากา บาดี ชี สตรีผู้หนึ่งบนเกาะลามู อายุ 53 ปี ซึ่งผลการพิสูจน์ดังกล่าวได้รับการยืนยันว่าเธอเชื้อสายจีนจริง โดยบุตรสาวของเธอ อึมวามากา ชารีฟู ได้รับทุนการศึกษาจากสาธารณรัฐประชาชนจีน เพื่อเข้าศึกษาต่อในแพทย์แผนจีนโบราณ (TCM) ในประเทศจีน

ในยุคปัจจุบันมีชาวจีนอพยพเข้าสู่เคนยาในช่วงคริสต์ศตวรรษที่ 20 โดยในปี ค.ศ. 1996 ในเคนยามีจำนวนชาวจีนเพียงน้อยนิดในกรุงไนโรบีมีร้านอาหารจีนเพียงแห่งเดียว  แต่ในปี ค.ศ. 2007 มีร้านอาหารจีนเกิดขึ้นมากกว่า 40 ร้าน ที่ส่วนใหญ่ดำเนินการจากชาวจีนในแผ่นดินใหญ่ ส่วนใหญ่ชาวจีนมักตั้งถิ่นฐานรอบกับสถานทูตซึ่งใกล้กับพื้นที่ของกองบัญชาการกระทรวงกลาโหมซึ่งถือเป็นพื้นที่ที่มีความปลอดภัยมากที่สุดแห่งหนึ่งของเมือง นอกจากนี้ชาวจีนในส่วนต่างๆของประเทศได้ดำเนินธุรกิจนำเข้าและส่งออกผลิตภัณฑ์ที่หลากหลายอย่าง เช่น นำเข้าคอมพิวเตอร์, เครื่องแก้ว และชิ้นส่วนยานยนต์ และส่งออกหูฉลาม

มีแรงงานชาวจีนจำนวนมากเข้ามาใช้แรงงานในประเทศเคนยาด้วยเหตุผลทางด้านเสถียรภาพและอัตราความเจริญเติบโตอย่างสูงของประเทศที่เป็นปัจจัยที่ทำให้พวกเขาเลือกมาทำงานยังเคนยา หลายคนประกอบไปด้วยวัยกลางคนและแรงงานวัยรุ่นที่เป็นที่ต้องการของยุโรปและอเมริกา โดยสื่อเองก็ได้มีการประมาณการจำนวนของชาวจีนในช่วงปี ค.ศ. 2006-2008 ว่ามี
จำนวนประมาณ  3,000-10,000 คน

## การศึกษาและสื่อ
ในประเทศเคนยา ชุมชนชาวจีนมีโรงเรียนภาษาจีนเพียงแห่งเดียว คือ โรงเรียนเคนยา-จีน (肯尼亚中国学校) ก่อตั้งในเดือนมีนาคม ค.ศ. 2006 ครู 20 คน ซึ่งสอนภาษาจีน 5 คน และมีนักเรียน 200 คน รวมทั้งระดับอนุบาล 20 คน ระดับประถมศึกษา 50 คน และนักเรียนเทคนิค 130 คน โดยร้อยละ 25 เป็นชาวจีน ส่วนในมหาวิทยาลัยไนโรบีมีการเปิดการสอนสาขาปรัชญาขงจื๊อครั้งแรกในทวีปแอฟริกา
 
วิทยุจีนระหว่างประเทศ (China Radio International) และสถานีโทรทัศน์กลางจีน (China Central Television) มีการออกอากาศขึ้นใหม่ไม่กี่ชั่วโมงต่อวันโดยเคนยาบรอดคาสติงคอร์เปอร์เรชัน (Kenya Broadcasting Corporation)

## อ้างอิง

## แหล่งข้อมูลอื่น
*. Includes pictures of various Chinese-owned businesses in the city.
*. 
*

หมวดหมู่:การพลัดถิ่นของชาวจีน
หมวดหมู่:กลุ่มชาติพันธุ์ในประเทศเคนยา
ปัญญา เรณู

**ปัญญา เรณู** เป็นภาพยนตร์ไทย เริ่มออกฉายวันที่ 20 มกราคม พ.ศ. 2554 กำกับภาพยนตร์ เขียนบท และบริหารงานสร้างโดย บิณฑ์ บรรลือฤทธิ์  เป็นภาพยนตร์สะท้อนกลิ่นอายวัฒนธรรม วีถีชีวิตความเป็นอีสาน และเป็นภาพยนตร์ที่ใช้ภาษาอีสานเป็นหลักด้วย ภาพยนตร์ทำรายได้ 12.82 ล้านบาท

## นักแสดง

## งานเปิดตัวภาพยนตร์
งานเปิดตัวของภาพยนตร์เรื่อง "ปัญญา เรณู"ของผู้กำกับ บิณฑ์ บรรลือฤทธิ์ ที่งานนี้เหล่าบรรดาเด็กๆนักแสดง ก็พร้อมใจขึ้นโชว์ความสามารถกันอย่างเต็มที่ไม่รู้จักคำว่าเหนื่อยเลยทีเดียว  และงานเปิดตัวครั้งนี้จะขาดนักแสดงนำสองคนนี้ไปไม่ได้ คือ "น้องทิว ด.ช.โชติทิวัตถ์ ผลรัศมี" ที่รับบทเป็น "ปัญญา" และก็ "ด.ญ.สุธิดา หงษา หรือ **น้องน้ำขิง**" ที่รับบทเป็น "เรณู" ซึ่งทั้งสองคนก็ได้ขึ้นโชว์บนเวทีทั้งร้องทั้งเต้นกับเพลงประกอบภาพยนตร์เช่นเพลง "ออนซอนเด" ซึ่งทั้งพี่ๆสื่อมวลชนและก็แขกผู้มาร่วมงานได้ชมแล้วต่างยิ้มไม่หุบกับความน่ารักของเด็กๆกันเลยทีเดียว    
 
และจากนั้นก็มีการสัมภาษณ์กับเหล่านักแสดงเด็กๆ และรวมทั้งนักแสดงรุ่นใหญ่บนเวที อาทิเช่น "เอกพันธ์ บรรลือฤทธ์,หยอง ลูกหยี,ยาว อยุธยา,ด.ญ.ธฤศวรรณ กาหาวงษ์ ฯลฯ"ซึ่งเป็นไปด้วยความสนุกสนาน ภาพยนตร์สะท้อนกลิ่นอายวัฒนธรรม วีถีชีวิตของชาวอีสาน มิตรภาพในวัยเด็กที่ไม่มีการแบ่งชนชั้นวรรณะ ที่จะทำให้

## ปัญญา เรณู 2
thumb|150px|right|ใบปิดภาพยนตร์ "ปัญญา เรณู2"

หลังจากที่ ภาคแรกเพิ่งฉายได้ไม่นาน ผู้กำกับบิณฑ์ บรรลือฤทธิ์จึงได้คิดจะสร้าง ภาค2 ซึ่งเป็นผลงานกำกับเรื่องที่ 6 ของผู้กำกับ โดยเริ่มฉายทุกโรงภาพยนตร์ ในวันที่ 26 มกราคม พ.ศ. 2555 มีนักแสดงหลักยังแสดงคงเดิม เพียงแค่ เพิ่มบท ตุ๊กกี้ ชิงร้อย และ หม่ำ จ๊กมก มาแสดง ในภาค 2 นี้ ผู้กำกับฯ ยังคงคิดเรื่อง, เขียนบท, กำกับการแสดงเองทั้งหมดเหมือนเคย โดยเรื่องราวส่วนใหญ่จะเป็นประสบการณ์ในวัยเด็กของตนแทบทั้งสิ้น ผู้กำกับยังคงสอดแทรกวัฒนธรรมอีสานที่มีความเป็นอยู่อย่างเรียบง่ายผ่านฉากต่างๆ ไม่ว่าจะเป็นฉากเลี้ยงควาย, ฉากแข่งจับปลาไหล, ฉากลงแขกเกี่ยวข้าว, ฉากตลาดควาย, ฉากร้องเพลง-ซ้อมเต้นกลางทุ่งนา, ฉากหนังกลางแปลง ฯลฯ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ซีรีส์ไทย
หมวดหมู่:ภาพยนตร์ไทยที่ออกฉายในปี พ.ศ. 2554
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย บิณฑ์ บรรลือฤทธิ์
แฮ็คเติล-แอ็กเซิล

**แฮ็คเติล-แอ็กเซิล** () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 12,000 คน และถูกสร้างขึ้นในปี ค.ศ. 1977 โดยการรวมตัวของเขตย่อยแฮ็คเติลและเขตย่อยแอ็กเซิลเข้ามาไว้ด้วยกัน ภายในตัวเมืองมีการท่องเที่ยวโดยมีเส้นทางเดินเท้าและป้ายบอกทางสำหรับการปั่นจักรยานเป็นจำนวนมาก

## แหล่งข้อมูลอื่น

* เว็บไซต์อย่างเป็นทางการของแฮ็คเติล-แอ็กเซิล 

แฮ็คเติล-แอ็กเซิล
แผนที่ธรณีวิทยา

**แผนที่ธรณีวิทยา** () คือ แผนที่ซึ่งแสดงการกระจายตัว และลักษณะการวางตัวของหินแข็งที่โผล่บริเวณผิวโลก (Outcrop) หรือของหน่วยหิน (Rock Unit) ซึ่งอาจโผล่หรือวินิจฉัยได้ว่าอยู่ใต้ดินในบริเวณนั้น ตลอดจนแสดงชั้นตะกอนและวัสดุปกคลุมต่าง ๆ ที่ยังไม่แข็งตัว ทั้งนี้ส่วนมากจะถูกจัดทำโดยกรมทรัพยากรธรณีของประเทศนั้นๆ เพื่อใช้เป็นข้อมูลพื้นฐานทางธรณีวิทยาต่อไป

## ลักษณะทั่วไป
แผนที่ธรณีวิทยาทุกแผ่นจะอาศัยแผนที่ภูมิประเทศที่แสดงข้อมูลเกี่ยวกับเส้นชั้นความสูงเป็นแผนที่พื้นฐาน (Base Map) ในการบันทึกข้อมูลที่พบเห็นในสนาม แต่อาจแสดงเส้นชั้นความสูงเพียงบางเส้นเท่าที่จำเป็นเท่านั้น สำหรับแผนที่ทางธรณีวิทยา มีลักษณะสำคัญ 2 อย่าง คือ คำอธิบายเครื่องหมายแผนที่ และภาคตัดขวางทางธรณีวิทยา ซึ่งจะมาพร้อมกับการออกภาคสนาม เพื่อเอามาแสดงเป็นสัญลักษณ์ทางการนำเสนอ เกี่ยวกับข้อมูลธรณีวิทยาบนดิน และใต้ดินตามลำดับ

#### คำอธิบายเครื่องหมายแผนที่
คำอธิบายเครื่องหมายแผนที่ (Explanation, Key หรือ Legend) ซึ่งอธิบายความหมายของสัญลักษณ์และ/หรือสีที่ใช้แสดงหินแต่ละหน่วย อย่างน้อยที่สุดต้องแยกชนิดเป็นหินอัคนี หินตะกอน หรือหินแปร อายุและการลำดับชั้นหิน (Stratigraphy) ของหน่วยหินต่าง ๆ โดยจัดให้หน่วยหินที่มีอายุมากที่สุดอยู่ล่างสุดเสมอ ตลอดจนสัญลักษณ์ที่ใช้แสดงลักษณะการวางตัวหรือโครงสร้างทางธรณีวิทยาต่าง ๆ 

สัญลักษณ์แสดงทิศของแผนที่ ซึ่งปกติแล้วจะทำการแสดงข้อมูลโดยด้านบนกระดาษเป็นทิศเหนือ แต่อย่างไรก็ตามต้องทำการแสดงสัญลักษณ์แทนทิศเหนือทุกครั้งด้วย รวมถึงสัญลักษณ์ที่แสดงถึงโครงสร้างทางธรณีวิทยาที่สำคัญ ถ้ามีจำเป็นต้องใส่ลงไปในภาพแสดงเพื่อใช้เป็นข้อมูลประกอบด้วย 

#### ภาคตัดขวางทางธรณีวิทยา
ภาคตัดขวางทางธรณีวิทยา (Geologic cross section) คือ ภาคตัดขวางของพื้นที่บริเวณหนึ่งในแผนที่แสดงรูปด้านตัดของภูมิประเทศ (Topographic profile) โดยจะแสดงการวางตัวของหน่วยหินต่าง ๆ และโครงสร้างทางธรณีวิทยาที่ลึกลงไปจากผิวโลก หรือข้อมูลธรณีวิทยาใต้ดิน เพื่อให้เห็นรายละเอียดทางธรณีวิทยา ตามแนวที่ต้องการอย่างสมบูรณ์ ภาคตัดขวางนี้ประกอบเป็นส่วนหนึ่งของแผนที่ธรณีวิทยา หรืออาจแยกมาใช้ประกอบในการออกแบบงานทางวิศวกรรมและการพัฒนาทรัพยากรต่าง ๆ

thumb|ภาพตัวอย่างภาคตัดขวางทางธรณีวิทยา

## การทำแผนที่ธรณีวิทยา
การทำแผนที่ธรณีวิทยา เป็นลักษณะของการเก็บข้อมูลจากการเดินสำรวจทางธรณีวิทยาเป็นหลัก แต่อาจจะมีการเตรียมตัวก่อนการเดินสำรวจจากการแปลภาพถ่ายทางอากาศ การทำแผนที่ธรณีวิทยาขึ้นอยู่กับขนาดของมาตราส่วนที่ต้องการ ถ้ามาตราส่วน 1:250000 หรือ มาตราส่วนขนาดเล็ก ซึ่งเป็นการทำแผนที่ที่ไม่ละเอียด ก็เน้นไปทางด้านการแปลภาพถ่ายทางอากาศ และเดินสำรวจเก็บตัวอย่างหินตามบริเวณถนน หรือ ตามทางเดินที่ง่ายต่อการสำรวจ แต่ถ้ามาตราส่วนใหญ่ขึ้นเป็น 1:25000 คือมีความละเอียดมากขึ้น ทำให้ต้องมีการเดินสำรวจที่มากขึ้นและละเอียดมากขึ้นไปด้วย ทั้งนี้การเดินสำรวจที่ละเอียดขึ้น จำเป็นต้องได้ข้อมูลที่มากขึ้นด้วย

## อ้างอิง

* แผนที่ธรณีวิทยา 

## ดูเพิ่ม
* แผนที่ธรณีวิทยาประเทศไทย

หมวดหมู่:แผนที่
หมวดหมู่:ธรณีวิทยา
หมวดหมู่:ธรณีสัณฐานวิทยา
กุมภลักษณ์

[thumb|[สามพันโบก กุมภลักษณ์ที่มีชื่อเสียงของไทย จังหวัดอุบลราชธานี ติดแม่น้ำโขง]]
thumb|กุมภลักษณ์

**กุมภลักษณ์** หรือ **โบก** ในภาษาอีสาน () หมายถึงหลุมที่เกิดบริเวณพื้นท้องน้ำ บริเวณน้ำตก และบริเวณที่ทางน้ำไหลเชี่ยว เป็นปรากฏการณ์ธรรมชาติทางธรณีวิทยาที่พบเห็นได้ทั่วไป มีลักษณะเป็นหลุมคล้ายหม้อ (กุมภ แปลว่าหม้อ) หลุมเหล่านี้มีหลายขนาด ทั้งขนาดใหญ่ จนถึงขนาดเป็นรูลึกเล็ก ๆ ภายในหลุมมักจะเห็นก้อนหิน กรวด ทราย กองอยู่ก้นหลุมกักขังก้อนหินกรวดหรือทรายนั้น ๆไว้ พบเห็นทั่วไปในบริเวณทางที่น้ำไหลผ่านชั้นหินในช่วงฤดูน้ำหลาก กุมภลักษณ์นี้เป็นตัวชี้ว่าบริเวณใดเคยเป็นท้องน้ำหรือเป็นน้ำตก หรือบริเวณที่ลำน้ำมาบรรจบกัน

## การเกิด
**กุมภลักษณ์** เกิดขึ้นจากการขัดสีของก้อนหิน ก้อนกรวดหรือเม็ดทราย ที่น้ำพัดพามากักอยู่ในแอ่งหรือร่องหรือรูเล็กๆ เมื่อมีกระแสน้ำเข้ามาก็จะถูกกระแสน้ำที่ไหลเชี่ยวและปั่นป่วน ปั่นให้เคลื่อนที่อยู่ตลอดเวลาด้วยความเร็วสูง ก้อนกรวดที่หมุนเวียนอย่างรวดเร็วในกระแสน้ำวนเคลื่อนที่หมุนวนเป็นรอบหลุมเสมือนเครื่องมือเจาะหิน เมื่อเวลาผ่านไปนานขึ้น หินพื้นท้องน้ำจะถูกกร่อนให้เป็นหลุมตั้งฉากกับพื้นผิวโลก ดังนั้นผนังบ่อจึงถูกกัดกร่อน ขัดสีผิวผนังภายในโดยรอบให้ใหญ่ขึ้นและลึกจนเป็นหลุม และลึกลงเรื่อยๆ โดยก้นหลุมจะมีขนาดกว้างกว่าปากหลุม

## ประเภท
;กุมภลักษณ์เดี่ยว
หมายถึง กุมภลักษณ์ที่แสดงลักษณะเป็นหลุมแนวดิ่งทรงกระบอก มีพื้นที่หน้าตัดเป็นวงกลม-รี แสดงความหลากหลายทั้งขนาดและรูปร่าง ผนังด้านในของกุมลักษณ์ไม่เรียบ เกิดเป็นแนวสันนูนและร่อง สลับกันไป คล้ายเกลียวของนอต บริเวณด้านบนของกุมภลักษณ์ มักพบลักณะการกร่อนเป็นวงกว้างออกไป ในบางบริเวณพบว่ากุมภลักษณ์เดี่ยวเกิดบริเวณใกล้กัน แต่มีขนาดต่างกัน

;กุมภลักษณ์กลุ่ม
หมายถึง กุมภลักษณ์ที่พัฒนาจากกุมภลักษณ์หลายบ่อในช่วงเวลาที่พร้อมกันและแตกต่างกัน

## การพัฒนา
การพัฒนาหรือโตของกุมภลักษณ์ ขึ้นกับชนิดและลักษณะของหินท้องน้ำ ความชันของทางน้ำ และอัตราการไหลของกระแสน้ำ โดยทั่วไปการโตของกุมภลักษณ์ ที่เกิดตามแหล่งน้ำตามธรรมชาติ มีอัตราเฉลี่ย เป็นหน่วย เซนติเมตรต่อปี แต่ในบางประเทศ เช่น สวิสเซอร์แลนด์ พบว่า มีอัตราการโตเฉลี่ย มากกว่า 1 เมตรต่อปีทั้งในแนวดิ่ง และในแนวราบ

## ประโยชน์จากการศึกษากุมภลักษณ์
**กุมภลักษณ์** เป็นหลักฐานที่บ่งบอกถึงการกร่อนในแนวดิ่ง เกิดขึ้นจากตัวกลางที่เป็นทางน้ำ โดยการกร่อนที่เกิดจะเกิดขึ้นอย่างช้าๆ แต่เกิดต่อเนื่องยาวนาน บริเวณที่พบกุมภลักษณ์ จะเป็นส่วนของพื้นท้องน้ำของทางน้ำที่ไหลแบบปั่นป่วน บริเวณพื้นที่ที่เป็นภูเขา ยอดเขาหรือพื้นที่ที่ห่างจากทางน้ำหรือใกล้กับทางน้ำ หลายแห่งในประเทศ พบว่ามีลักษณะกุมภลักษณ์เกิดขึ้น จึงสามารถที่จะแปลความถึงสภาพแวดล้อมในอดีตได้ว่า บริเวณดังกล่าวที่พบกุมภลักษณ์ ครั้งหนึ่งเคยเป็นส่วนของหินพื้นท้องน้ำ และทางน้ำที่เคยไหลผ่านมีปริมาณ และความเร็วมาก ในช่วงเวลาหนึ่งในอดีต

## อ้างอิง
* http://www.dmr.go.th/ 
* http://fieldtrip.ipst.ac.th/ 

หมวดหมู่:ธรณีวิทยา
ภาษาทูลาว

**ภาษาทูลาว** (Thu Lao) มีผู้พูดทั้งหมด 200 คน (พ.ศ. 2545) ในเวียดนามทางภาคตะวันออกเฉียงเหนือใกล้ชายแดนจีนอาจจะมีในประเทศลาวด้วย จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ทูลาว
ทูลาว
ภาษาก๊วย

**ภาษาก๊วย** หรือ **ภาษาโถ** มีผู้พูดทั้งหมด 68,400 คน (พ.ศ. 2542) ในเขตที่สูงทางเหนือของจังหวัดเหงะอาน ภาคเหนือของประเทศเวียดนาม จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียต-เหมื่อง สาขาย่อยก๊วย เขียนด้วยอักษรละติน

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ทโ
ภาษาจ้วงจั่วเจียง

**ภาษาจ้วงจั่วเจียง** () มีผู้พูดทั้งหมด 1,840,000 คน อยู่ในประเทศจีน 1,500,000 คน (พ.ศ. 2543) ทางตะวันตกเฉียงใต้ของเขตปกครองตนเองกว่างซีจ้วงและมณฑลยูนนาน มีผู้พูดในเวียดนาม 340,000 คน (พ.ศ. 2543) ใกล้เคียงกับภาษาจ้วงหยงหนาน ภาษาจ้วงหยาง ภาษาจ้วงหนง และกลุ่มภาษานุงอื่น ๆ มาก มีรากศัพท์ร่วมกันประมาณร้อยละ 70 จัดอยู่ในตระกูลภาษาขร้า-ไท กลุ่มกัม-ไท สาขาเบ-ไต สาขาย่อยไท-แสก ผู้พูดภาษานี้ในจีนจะพูดภาษาจีนกลาง เขียนด้วยอักษรฮันซี ชื่อของภาษานี้มาจากชื่อแม่น้ำจั่วเจียงที่ไหลผ่านบริเวณที่ผู้พูดภาษานี้ตั้งรกรากอยู่

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
จ้วงจั่วเจียง
จ้วงจั่วเจียง
ภาษาไตโด

**ภาษาไตโด** (Tai Do) หรือ**ภาษาไตโย** เป็นภาษาที่มีผู้พูดทางภาคเหนือของเวียดนามราว 300 คน เมื่อ พ.ศ. 2545 จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก เขียนด้วยอักษรละติน เคยเขียนด้วยอักษรไตโย ปัจจุบันเลิกใช้แล้ว

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/
ไตโด
แย้ลงรู

แย้ลงรู เป็นการละเล่นที่มีที่มาจากการที่จังหวัดประจวบคีรีขันธ์มีแย้เป็นจำนวนมาก ทั้งยังมีการอนุรักษ์แย้ด้วยซึ่งมันเป็นสัตว์ฉลาดสร้างรูสำหรับพักอาศัยและหลบภัย แต่ก็ไม่พ้นการสังเกตของมนุษย์ จากลัษณะดังกล่าว จึงมีการประยุกต์ดัดแปลงเป็นการละเล่นแย้ลงรู ซึ่งนิยมเล่นในแถบภาคกลางและเป็นส่วนหนึ่งของกีฬาทหารเรือไทยอีกด้วย
## จุดประสงค์
เพื่อความสนุกสนานและรู้จักการใช้ไหวพริบปฏิภาณ
## กติกา
ผู้เล่นชุดหนึ่งมี 4 คน ส่วนใหญ่เป็นเพศชาย ใช้เชือกผูกติดกันทั้ง 4 คน ปักธงห่างจากผู้เล่นประมาณ 1 วา เมื่อให้สัญญาณเริ่ม ผู้เล่นต้องพยายามไปหยิบธงของตนให้ได้ ใครวิ่งไปถึงธงก่อนชนะ
## ประโยชน์
ฝึกการใช้ไหวพริบปฏิภาณ
## อ้างอิง
* กระทรวงมหาดไทย กระทรวงศึกษาธิการ และกรมศิลปากร. วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดประจวบคีรีขันธ์---. กรุงเทพ:ม.ป.ส., 2544. หน้า 85.

หมวดหมู่:การละเล่นเด็กไทย
หมวดหมู่:วัฒนธรรมของจังหวัดประจวบคีรีขันธ์
เสนาะ โล่งสว่าง

**เสนาะ โล่งสว่าง** เป็นนักฟุตบอลชาวไทย มีบ้านเกิดอยู่บริเวณตรอกลิเก จังหวัดนครสวรรค์ เป็นนักฟุตบอลสู้ชีวิตคนหนึ่ง โดยแต่เดิมเคยทำงานถีบสามล้อรับจ้างที่จังหวัดนครสวรรค์ เสนาะจบการศึกษาจากจากโรงเรียนจิรประวัติวิทยาคม จังหวัดนครสวรรค์ เสนาะเล่นฟุตบอลมาตั้งแต่เด็กและเริ่มเล่นฟุตบอลอย่างจริงจังให้กับสโมสรถาวรฟาร์มในการแข่งขันรายการต่างๆจนผลงานเข้าตา ชาญวิทย์ ผลชีวิน เสนาะจึงถูกดึงตัวไปเล่นให้กับสโมสรฟุตบอลธนาคารกสิกรไทย และเป็นหนึ่งในทีมชาติไทยชุดดรีมทีม

หลังธนาคารกสิกรไทยยุบสโมสรเสนาะกลับมาทำงานที่การไฟฟ้านครสวรรค์ แต่เสนาะก็ยังเล่นฟุตบอลเดินสายเรื่อยมา จนใน พ.ศ. 2547 เสนาะถูกดึงตัวมาเล่นฟุตบอลโปรลีกให้กับสโมสรฟุตบอลจังหวัดนครสวรรค์ เป็นกัปตันทีม และกำลังหลักให้กับสโมสรจนคว้าแชมป์โปรลีกถึง 2 สมัย

พ.ศ. 2552 เสนาะย้ายไปสังกัดสโมสรฟุตบอลจังหวัดชัยนาท เล่นในตำแหน่งกองกลางตัวรับและเป็นกัปตันทีมจนถึงฤดูกาล 2010 หลังจากนั้นเสนาะเป็นผู้ช่วยโค้ชให้กับสโมสรฟุตบอลจังหวัดชัยนาทพ.ศ. 2555 เสนาะกลับมาเล่นฟุตบอลอีกครั้งให้กับสโมสรฟุตบอลจังหวัดนครสวรรค์ และย้ายไปสโมสรฟุตบอลปากน้ำโพ เอ็นเอสอาร์ยูในช่วงครึ่งฤดูกาลหลัง

พ.ศ. 2556 เสนาะประกาศเลิกเล่นอีกครั้ง

เสนาะมีตำแหน่งถนัดคือเป็นกองกลางตัวรับ ใช้ความแข็งแกร่งในการตัดเกมส์ และมีการยิงประตูที่หนักหน่วง จนได้รับฉายาว่า "รถถังเมืองปากน้ำโพ" 

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครสวรรค์
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้เล่นสโมสรฟุตบอลนครสวรรค์
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลปากน้ำโพ เอ็นเอสอาร์ยู
ตีจี อูโน

**ตีจี อูโน** (TeleGiornale 1; **TG1**) เป็นตราสัญลักษณ์ประจำรายการข่าว ทางสถานีวิทยุโทรทัศน์แห่งชาติอิตาลี ช่อง 1(RAI)แพร่ภาพทั่วทวีปยุโรป นอกจากนั้นแล้วได้ออกอากาศร่วมกับช่อง Rai24News และ แพร่ภาพทั่วโลกทางช่อง Raitaliaออกอากาศทุกช่วงของสถานีตลอดทั้งวัน โดยมี ผู้สื่อข่าว นาย Augusto Minzolini เป็นกองบรรณาธิการข่าว

## รูปแบบรายการ
เป็นรายการข่าวทั่วไป โดยมีผู้ประกาศข่าวของทางสถานีช่วงละ 1 คน แต่ได้รวมกับผู้ประกาศข่าวกีฬาร่วมอยู่ด้วย โดยส่วนมากการรายงานข่าวได้เตรียมไว้ตั้งแต่เนิ่นๆ และโดยทั่วไปจะอยู่ด้านหน้าและตามหลังโดยมีผู้สื่อข่าวรายงานอยู่จากสถานที่จริง รายการที่ตามมาก็คือ พยากรณ์อากาศ รู้จักกันในชื่อ Meteo(เมตีโอ)และรายงานข่าวเศรษฐกิจ รู้จักกันในชื่อ TG1 Economia (ตีจี อูโน เอโกโนเมีย)
### เพลงประจำรายการ
เพลงประกอบรายการข่าวเป็นส่วนที่สำคัญที่สุดในการแสดงไตเติ้ลของข่าวและหัวข้อข่าวประจำวัน ในวงออร์เคสตรานี้จัดทำขึ้นตั้งแต่เปิดตัวรายการในปี ค.ศ. 1952 แม้ว่ามีการเรียบเรียงปรับปรุงให้ทันสมัยหลายครั้ง โดยล่าสุดคือในปี ค.ศ. 2010

## รายการข่าวประจำวัน
นี่คือรายการข่าวต่างๆ นี่นอกเหนือจากรายการข่าว TG1 
**Unomattina* (รายการข่าวภาคเช้า)
**Speciale TG1* (รายงานพิเศษเจาะลึกประเด็นร้อน)
**TV7*
**TG1 Economia* (รายการข่าวเศรษฐกิจ)
**Do Re Ciak Gulp!*
**Terra e sapori*
**Un minuto di storia*
**TG1 Storia*
**TG1 Turbo* (ข่าวกีฬาความเร็ว)
**TG1 Musica* (ข่าวบันเทิง จากศิลปิน)
**TG1 Cinema* (ข่าวบันเทิง ภาพยนตร์ดัง)
**TG1 Mostre ed eventi*
**TG1 Teatro*
**Benjamin* - *TG1 Libri*

## บทวิจารณ์

## ผู้ดำเนินรายการ
* *TG1 Mattina* - ข่าวภาคเช้า (รายงานข่าวตลอดวันทุกเช้า เวลาในการออกอากาศ  3 - 15 นาที); Adriana Pannitteri, Marco Betello, Alessandra Di Tommaso, Cristina Guerra, Barbara Capponi;

* *TG1 ore 13:30* - ข่าวภาคบ่าย (ออกอากาศทุกวัน  เวลาในการออกอากาศ  30 – 35 นาที); Marco Frittella, Francesca Grimaldi, Nicoletta Manzione, Filippo Gaudenzi;

* *TG1 Economia* - ข่าวเศรษฐกิจ (ออกอากาศทุกวันจันร์ - ศุกร์ *TG1 ore 13.30*; เวลาในการออกอากาศ 7 - 12 นาที); Manuela De Luca, Loris Gai, Michele Renzulli;

* *TG1 ore 17:00* - ข่าวภาคบ่าย (ออกอากาศทุกวันจันทร์ - เสาร์  เวลาในการออกอากาศ 7 – 12 นาที); Marco Franzelli, Leonardo Sgura, Laura Mambelli, Barbara Carfagna;

* *TG1 ore 20:00* - ขาวภาคเย็น (ออกอากาศทุกวัน  เวลาในการออกอากาศ 30 – 35 นาที); Francesco Giorgino, Susanna Petruni, Attilio Romita, Laura Chimenti;

* *TG1 60 Secondi* - ข่าวสั้นภาคค่ำ (ออกอากาศทุกวัน เวลาในการออกอากาศ 1 นาที ) (ก่อน วันที่ 14 กันยายน พ.ศ. 2553 โดยใช้ชื่อ *TG1 Mezzasera*; เวลาในการออกอากาศ 7 – 12 นาที); Mariasilvia Santilli, Alberto Matano, Emma D'Aquino, Maria Soave;

* *TG1 Notte* - ข่าวภาคดึก (ออกอากาศทุกวัน เวลาในการออกอากาศ 25 – 35 นาที); Elisa Anzaldo, Cinzia Fiorato, Alessio Zucchini;

## ดูเพิ่ม
* สถานีวิทยุโทรทัศน์แห่งชาติอิตาลีช่อง 1

## ดูเพิ่ม
เว็บไซต์รายการข่าวตีจี อูโน

หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2495
หมวดหมู่:ข่าว
โร้ป

thumb|ตัวอย่างการเก็บคำว่า‘The quick brown fox’ในโร้ป
thumb|ตัวอย่างการทำ‘abcdef’ให้สมดุล

ในการเขียนโปรแกรมคอมพิวเตอร์นั้น **โร้ป** (; แปลเป็นภาษาไทยว่า เชือก) จัดเป็นโครงสร้างข้อมูลชนิดหนึ่งที่ใช้ในการจัดเก็บข้อมูลประเภท สตริง (string) และมีประสิทธิภาพสูงในการใช้งานแทนที่สตริง แต่เป็นสตริงที่มีขนาดที่ใหญ่กว่าสตริงทั่วไปในบางครั้งจึงเรียกว่า Heavyweight String โดยจะใช้ต้นไม้แบบทวิภาคในการเก็บข้อมูลที่เป็นแถวลำดับของสายข้อความ โดยหลักการของโร้ปนั้นได้ถูกนำเสนอไว้ในบทความทางวิชาการที่ชื่อว่า "Ropes: an Alternative to Strings".

โดยโร้ปนั้นได้ให้ประสิทธิภาพการทำงานที่ดีกว่าทั้ง สตริง และ สตริงบัฟเฟอร์ สำหรับการใช้งานในการแก้ไขสตริงทั่วไป เช่น การเชิ่อมสตริง, ลบสตริง, แทรกสตริง เป็นต้น อีกทั้งโร้ปจะไม่เปลี่ยนรูป ดังนั้นจึงเหมาะสำหรับใช้ในการเขียนโปรแกรมที่มีการทำงานแบบมัลติเทร็ด

## การเปรียบเทียบโร้ปกับสตริงแบบอาเรย์ปกติ

ในตารางต่อไปนี้จะเป็นการแสดงให้เห็นและเปรียบเทียบถึงลักษณะการทำงานของอัลกอลิธึมของสตริงและโร้ป แต่การที่สตริงแบบปกติมีขนาดโอเวอร์เฮดที่เล็กกว่าโร้ป ดังนั้นการทำงานบางคำสั่งโดยที่สตริงและโร้ปมีขนาดเล็กๆ นั้นสตริงอาจทำได้เร็วการโร้ป แต่โดยทั่วไปแล้วถ้าสายข้อความมีขนาดใหญ่โร้ปมักจะมีการทำงานที่เร็วกว่าสตริง

## กราฟแสดงประสิทธิภาพของโร้ป

ไฟล์:Rope4.PNG

กราฟแสดงเวลาที่ใช้ในการต่อสายอักขระ

Rope5.PNG

กราฟแสดงเวลาที่ใช้ในการสร้างสายอักขระ

Rope6.PNG

กราฟแสดงเวลาที่ใช้ในการท่องสายอักขระ

## อ้างอิง

## แหล่งข้อมูลอื่น
* SGI's implementation of ropes for C++
* libstdc++ support for ropes
* Ropes for Java
* Ropes  for Ocaml

หมวดหมู่:ต้นไม้แบบทวิภาค
หมวดหมู่:โครงสร้างข้อมูลสายอักขระ
เฌโรม โบอาเท็ง

**เฌโรม อักเยนิม โบอาเท็ง** (; เกิดวันที่ 3 กันยายน ค.ศ. 1988) เป็นอดีตนักฟุตบอลชาวเยอรมันที่เล่นในตำแหน่งเซ็นเตอร์แบ็กเป็นหลัก แต่เขาสามารถเล่นในตำแหน่งฟุลแบ็กได้อีกด้วย โดยเล่นให้กับลัสค์สโมสรในออสเตรียนฟุตบอลบุนเดิสลีกาของประเทศออสเตรียเป็นสโมสรสุดท้าย

## อ้างอิง

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นออแล็งปิกลียอแน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลโลก 2010
หมวดหมู่:นักกีฬาจากเบอร์ลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ดุสิตา อนุชิตชาญชัย

**ดุสิตา อนุชิตชาญชัย** (เกิด 18 มิถุนายน พ.ศ. 2519)  เป็นนักแสดง นักร้อง นางแบบชาวไทย และเป็นนักสนุกเกอร์และพูลหญิงทีมชาติไทย

## ประวัติ
**ดุสิตา อนุชิตชาญชัย** เกิดเมื่อวันที่ 18 มิถุนายน พ.ศ. 2519 ที่กรุงเทพมหานคร โดยเป็นลูกเดียวของครอบครัว และมีชื่อจริงคือ **ณภชณก อนุชาติชาญชัย** สำเร็จการศึกษาระดับประถมศึกษาจากโรงเรียนสตรีวรนาถ ประกาศนียบัตรวิชาชีพ (ปวช.) จากวิทยาลัยเซนต์จอห์น ปริญญาตรีจากมหาวิทยาลัยราชภัฏจันทรเกษม

เข้าสู่วงการบันเทิง ด้วยการเป็นนักร้องนำของวงซับใน วงดนตรีหญิงล้วนเมื่อปี พ.ศ. 2538 จากนั้นเริ่มมีชื่อเสียงจากงานแสดงด้วยการรับบทเป็นตัวประกอบและตัวร้ายจากละครโทรทัศน์เรื่องต่าง ๆ ของช่อง 3 เช่น *เรือนมยุรา, พ่อดอกรักเร่, [[มนต์รักอสูร]], สาวน้อยคาเฟ่, นางร้าย, [[สู่ฝันนิรันดร (ละครโทรทัศน์ไทย)|สู่ฝันนิรันดร]], รักนอกกรอบ, รัตนมณี, [[เป็นต่อ]]* เป็นต้น

ในปี พ.ศ. 2547 ได้สร้างความฮือฮาด้วยการถ่ายนู้ดและโชว์รอยสักรูปมังกรขนาดใหญ่ที่แผ่นหลัง  จากนั้นในปี พ.ศ. 2550 ได้แสดงภาพยนตร์อิสระเรื่อง *[[ดึกแล้วคุณขา]]* ด้วยการรับบทเป็นนางพยาบาลกะดึก คู่กับ อนันดา เอเวอริ่งแฮม และ อรรถพร ธีมากร จากการกำกับของ สันติ แต้พานิช

ปัจจุบัน เป็นนักสนุกเกอร์และพูลอาชีพ มุ่งมั่นเล่นกีฬาจนได้รับคัดเลือกให้ติดทีมชาติไทย ในปลายปี 2554

## ผลงาน
### ละครโทรทัศน์

### ภาพยนตร์
* เจนนี่ กลางวันครับ กลางคืนค่ะ ! รับบท เพื่อนในหอนักศึกษาหญิง (พ.ศ. 2539 / อาร์เอสฟิล์ม)

### มิวสิควิดีโอ
* เพลง ตลอดเวลา ศิลปิน สุรวุฑ ไหมกัน
*เพลง อะไรกันค๊ะ ศิลปิน ฝันดี-ฝันเด่น
*เพลง ใจเธอ ศิลปิน เปเล่ ธัญรัตน์ กิ่งไทร
*เพลง ไม่อยากหายใจ ศิลปิน วงไอศครีม

อัลบั้ม เพชรน้ำหนึ่ง ของ อรวี สัจจานนท์
* เพลง สนามอารมณ์
* เพลง รักต้องห้าม
* เพลง น้ำตาหรือจะแก้ปัญหาใจ

### โฆษณา
* แป้งเค้กชีเน่

### ซิทคอม

* ซิทคอม เฮง เฮง เฮง ช่อง 3 (2550) ตอน แม่จ๋า แจ็คโตแล้ว *รับบท ซาร่า(รับเชิญ)*

### กีฬา
ปัจจุบัน เป็นนักสนุกเกอร์และพูลอาชีพ สังกัดทีมชาติไทย

## อ้างอิง

## แหล่งข้อมูลอื่น
* [ข้อมูลจาก[IMDb]]

หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:นักสนุกเกอร์ชาวไทย
หมวดหมู่:นักสนุกเกอร์หญิง
หมวดหมู่:นักกีฬาพูลหญิง
หมวดหมู่:นักกีฬาชาวไทย
หมวดหมู่:นักกีฬาจากกรุงเทพมหานคร
หมวดหมู่:บุคคลจากโรงเรียนสตรีวรนาถ
หมวดหมู่:บุคคลจากมหาวิทยาลัยเซนต์จอห์น